เพิ่งฉีดวัคซีนครบไม่เมื่อวันที่22วันที่26ผมโดนงับแต่ไม่ลึกต้องฉีดวัคซีนใหม่ไหมคับ
สวัสดีค่ะ หากเพิ่งฉีดวัคซีนป้องกันพิษสุนัขบ้าครบตามกำหนดนัด 4 หรือ 5 ครั้งไปเมื่อวันที่ 22 ก.พ.62 และได้ถูกสุนัขงับเมื่อวันที่ 26 ก.พ. ยังไม่จำเป็นต้องไปฉีดวัคซีนกระตุ้นแต่อย่างใดค่ะ เพราะวัคซีนที่ได้ฉีดไปแล้ว ก็จะสามารถช่วยป้องกันการเกิดโรคได้ค่ะอย่างไรก็ตาม อย่าลืมดูแลบาดแผลที่โดนสุนัขกัด โดยให้ล้างทำความสะอาดบาดแผลด้วยสบู่หรือน้ำยาฆ่าเชื้อให้สะอาดด้วย และใส่ยาฆ่าเชื้อ เช่น โพวิโดน ไอโอดีน เป็นต้น และเช็ดแผลด้วยน้ำเกลือทุกวัน และใส่ยาฆ่าเชื้อ หลีกเลี่ยงไม่ให้แผลโดนน้ำจนกว่าแผลจะหายค่ะ